open-index/open-wikipedia-markdown huggingface dataset:
Yhdysvaltain perustajaisät

**Yhdysvaltain perustajaisät** () olivat poliittisia johtajia, jotka joko allekirjoittivat Yhdysvaltain itsenäisyysjulistuksen tai ottivat muulla tavoin osaa Amerikan vallankumoukseen auttaen maata itsenäistymään Ison-Britannian hallinnasta tai olivat merkittävässä roolissa Yhdysvaltain perustuslain laatimisessa tai olivat muuten merkittävässä roolissa hallinnon asettamisessa perustuslain vaatimaan muotoon. 

Perustajaisiä kutsutaan lisäksi kahdella avainkäsitteellä; *The Signers* (suom. *allekirjoittajat* eli miehet, jotka allekirjoittivat itsenäisyysjulistuksen) ja *The Framers* (suom. *kehystäjät* eli ne, jotka osallistuivat perustuslain laatimiseen). Nykyiset historioitsijat kuitenkin laskevat perustajiin tätä laajemman ryhmän, jotka olivat mukana maan itsenäisyystaistelussa ja kansakunnan luomisessa. 

Keskeisimmät perustajaisät ovat John Adams, Benjamin Franklin, Alexander Hamilton, John Jay, Thomas Jefferson, James Madison ja George Washington. Nämä seitsemän avainhenkilöä määrittelee historioitsija Richard B. Morris kirjassaan *Seven Who Shaped Our Destiny: The Founding Fathers as Revolutionaries* vuodelta 1973. Professori Joseph J. Ellisin laatima Encyclopedia Britannican artikkeli vuodelta 2007 listaa edellä mainittujen henkilöiden lisäksi merkittävimmiksi perustajaisiksi Samuel Adamsin, Patrick Henryn, John Marshallin ja George Masonin. 

## Lähteet

## Aiheesta muualla

*NARA - America's founding fathers
*Encyclopaedia Britannica, The Founding Fathers and Slavery
*What Happened to the Signers of the Declaration of Independence?
*Britannica blog - a scholar blog forum on Founding Fathers and their Faith
Giorgio Bettinelli

**Giorgio Bettinelli** (15. toukokuuta 1955 Crema – 16. syyskuuta 2008 Jinghong) oli italialainen kirjailija ja laulaja/lauluntekijä. Hän sai mainetta ajamalla Vespa PX:llä maailman ympäri kolmella pitkällä matkalla: Rooma–Saigon 1992–1993, Anchorage–Ushuaia 1994–1995 ja Melbourne–Kapkaupunki 1995–1996. Hän julkaisi matkoistaan useita kirjoja, kuten *In Vespa* (Feltrinelli, 1997) ja *Brum, Brum 254&nbsp;000 chilometri in Vespa* (Feltrinelli, 2002). Bettinelli muutti myöhemmin Kiinaan, jossa hän kuoli vuonna 2008.

## Lähteet
Málaga (täsmennyssivu)

**Málaga** tarkoittaa seuraavia asioita:

* Málaga, kunta Espanjassa
* Málaga, maakunta Espanjassa
* Vélez-Málaga, kunta Espanjassa
* Málaga, kunta Kolumbiassa
* málaga, viini
* *[[Malaga – salakuljettajien paratiisi]]* (*Malaga*), elokuva
* Málaga CF, jalkapalloseura
* CD Málaga, jalkapalloseura
* SEAT Málaga, automalli.
Käspaikka

**Käspaikka** on karjalainen kodintekstiili, pitkä ja kapea (noin 35 senttimetriä × 250 senttimetriä) pellavasta tehty pyyheliina. Se voi olla koristelematon tai koristeltu kansanuskomuksiin perustuvilla kuvioilla. Arkikäyttöön tarkoitetut käspaikat olivat vaatimattomammin koristeltuja kuin juhlakäspaikat. Venäläisperäiset käspaikat ovat usein karjalaisia käspaikkoja värikkäämpiä ja suurikuvioisempia. Käspaikkoja käytetään nykyään esimerkiksi ikonien koristeena ortodoksisissa kirkoissa ja kodeissa.

Tyypillisimpiä koristetyyppejä käspaikoissa olivat etupistokirjonta eli luotoksittain ompelu, ketjuvirkkaus, ristipistokirjonta sekä revinnäiskoristelu, jota karjalaiset nimittivät nyhennäisompeluksi. 1800-luvun lopulla kangaspuissa kuviointi, punapoiminta, alkoi syrjäyttää ompelukirjontakuviointia. Myös muita koristelumenetelmiä, ei kuitenkaan painokuviointia, on karjalaisissa käspaikoissa käytetty, ja eri kirjontatyylejä voitiin yhdistää samaan käspaikkaan. 

Harvinaisimpia käspaikkojen kuviointimenetelmiä on ollut revinnäiskuviointia muistuttava pitsipoiminta, jota on kansankielessä nimitetty myös valkealla langalla poimimiseksi. Tekniikka oli vähällä joutua unohduksiin, mutta sen elvyttivät uudelleen 1940-luvulla Maija Stenij ja  Tyyne-Kerttu Virkki Aunuksessa. 

Ortodoksisessa jumalanpalveluksessa on tapana, että piispa pesee kätensä esimerkiksi kahden ponomarin eli alttaripalvelijan avustamana. Toinen kaataa vettä kolmessa erässä kannusta lautaselle ja toinen pitelee lautasta piispan edessä pitäen hartioillaan valkoista liinaa. Lopuksi piispa pyyhkii kätensä liinaan.

Alkujaan käspaikka on ollut pyyhkimistä varten. Kuitenkin käspaikan kutojat innostuivat tekemään toinen toistaan kauniimpia käspaikkoja koristuksineen. Lopulta ne olivat niin kauniita, ettei niitä enää raaskittu pitää pelkkinä pyyhkeinä. Kauniit käspaikat saivat lopulta koristeellisen käyttötarkoituksen esimerkiksi ikonien yllä. Nykyään on tapana, ettei käspaikkaan saa kuka tahansa pyyhkiä käsiään.

## Lähteet

## Kirjallisuutta
* 
* 

## Aiheesta muualla

* Karjalainen käsityöperinne - käspaikat (Virkki käsityömuseo)
* Karjalaisen käspaikan symboliikkaa - Ortodoksi.netin video
Jeremy Camp

**Jeremy Thomas Camp** (s. 12. tammikuuta 1978 Lafayette, Indiana, Yhdysvallat) on kristillinen CCM-muusikko. Hän on julkaissut uransa aikana seitsemän albumia ja kaksi live-albumia. Campin alkuperäinen musiikki on sekoitus balladeja ja rockia.

## Elämä
Jeremy Camp syntyi 12. tammikuuta 1978 Lafayettessä, Indianassa. Kitaransoittoon hän tutustui jo varhain nuorena isänsä innoittamana. Lukion jälkeen Jeremy kävi raamattukoulua eteläisessä Kaliforniassa kaksi vuotta.

Jeremy Camp on ollut naimisissa kahdesti. Hän ja hänen ensimmäinen vaimonsa, Melissa Lynn Henning-Camp, menivät naimisiin 21. lokakuuta 2000. Melissalla oli diagnosoitu munasarjasyöpä ja hän kuoli 5. helmikuuta 2001 vasta 21-vuotiaana. Jotkut Jeremyn varhaisen ajan kappaleista heijastavat hänen henkistä koettelemusta Melissan sairaudesta. "I Still Believe" oli ensimmäinen kappale, jonka hän kirjoitti vaimonsa kuoleman jälkeen. Joulukuussa 2003 Jeremy meni naimisiin Adrienne Campin (o.s Liesching) kanssa. Heillä on kaksi tytärtä (s. 2004 ja 2006).

## Julkaisut
### Albumit
* Stay (2002)
* Carried Me: The Worship Project (2004)
* Restored (2004)
* Live Unplugged (in Franklin, Tennessee) (2005)
* Beyond Measure (2006)
* Speaking Louder Than Before (2008)
* Live (in Dallas, Texas) (2009)
* We Cry Out: The Worship Project (2010)
* Christmas: God With Us (2012)
* Reckless (2013)
* I Will Follow (2015)
* The Answer (2017)
* The Story's Not Over (2019)

### Singlet
* (2002) Understand, Right Here
* (2003) Walk By Faith, I Still Believe, Stay
* (2004) Empty Me, Oh Come All Ye Faithful, Take You Back
* (2005) Lay Down My Pride
* (2006) This Man, Breathe, What It Means
* (2007) Tonight, Give You Glory, Let It Fade
* (2008) No Matter What It Takes, There Will Be A Day
* (2009) Speaking Louder Than Before

## Palkinnot
### Dove-palkinto

## Lähteet
* jeremycamp.com | Kotisivut
* purevolyme.com | Jeremy Camp
Pianokonsertto nro 2 (Prokofjev)

Sergei Prokofjev sävelsi **toisen [[pianokonsertto]]nsa** g-mollissa (op. 16) vuosina 1912–1913. Alkuperäinen versio esitettiin ensimmäistä kertaa Pavlovskissa 23. elokuuta 1913 säveltäjän itsensä toimiessa pianistina ja Aleksandr Aslanovin kapellimestarina. Uusittu versio esitettiin ensimmäistä kertaa Pariisissa toukokuussa 1924. Pianistina oli jälleen säveltäjä itse ja kapellimestarina Serge Koussevitzky.

Alkuperäisen version Prokofjev omisti itsemurhan tehneen ystävänsä, pianisti Maximilian Schmidtin muistolle. Alkuperäinen versio kuitenkin tuhoutui tulipalossa Venäjän sisällissodan aikana. Toisen pianokonserton uusittu versio poikkeaa niin paljon alkuperäisestä, että säveltäjä sanoi sitä voitavan jopa pitää hänen neljäntenään.

Konsertto koostuu neljästä osasta:

# Andantino – Allegretto – Andantino
# Scherzo: Vivace
# Intermezzo: Allegro moderato
# Allegro tempestoso

## Kokoonpano
* **[[piano]]**
* 2 huilua
* 2 oboea
* 2 klarinettia
* 2 fagottia
* 4 käyrätorvea
* 2 trumpettia
* 3 pasuunaa
* tuuba
* patarummut
* lyömäsoittimia: tamburiini, bassorumpu, pikkurumpu, symbaalit
* jouset

## Lähteet
Finnagora

**Finnagora** on Suomen kulttuuri- ja tiedeinstituutti, joka toimii Unkarissa ja sen lähialueilla. Instituutti keskittyy erityisesti nykytaiteisiin ja innovatiivisiin hankkeisiin, jotka esittelevät suomalaisen kulttuurin uusia muotoja. Finnagora edistää myös suomalaisten tieteilijöiden, talouden asiantuntijoiden sekä yhteiskunnallisten vaikuttajien verkostoitumista Kaakkois-Euroopassa. Kulttuuriviennin ja akateemisen vaihdon lisäksi instituutti tukee taloudellista yhteistyötä Suomen ja Unkarin välillä. 

Vuonna 2004 perustettu Finnagora on yksi Suomen 17 kulttuuri- ja tiedeinstituutista. Finnagoran toiminnasta vastaa yksityinen FinnAgoran säätiö, jonka hallituksessa on mukana kaupunkien, korkeakoulujen, ministeriöiden, kulttuurin, elinkeinoelämän ja kansalaisjärjestöjen edustajia. Finnagora saa julkista tukea opetusministeriöltä.

Finnagora tekee yhteistyötä Unkarissa toimivan Team Finland -verkoston kanssa. Verkostoon kuuluvat Finnagoran lisäksi Suomen Unkarin-suurlähetystö, Finpro, Unkarilais-suomalainen kauppakilta sekä Suomen kunniakonsulit Unkarissa. Finnagoran toimisto sijaitsee samassa kiinteistössä suurlähetystön kanssa.

## Aiheesta muualla
* Finnagoran nettisivut
Suomen Farmasialiitto

**Suomen Farmasialiitto** (**SFL**, vuoteen 1976 **Suomen Farmaseuttiliitto**) on vuonna 1917 perustettu farmasian alalla työskentelevien proviisorien, farmaseuttien, lääkealan erikoiskoulutettujen ja alan opiskelijoiden ammattiliitto. Farmasialiitto kuuluu Akavaan.

Farmasialiittoon kuuluu noin 8&nbsp;000 jäsentä, joista 93 prosenttia on naisia. Valtaosa jäsenistä työskentelee apteekkisektorilla. Lisäksi farmasian alan työntekijöitä on myös kuntasektorilla, valtiolla, Kelalla, yliopistoissa ja lääketeollisuudessa.

Farmasialiitto neuvottelee farmasian alan työehtosopimukset ja valvoo jäsenistön etuja työpaikoilla. Liiton alueellisesta toiminnasta vastaavat 14 alueverkostoa.

Farmasialiitto kustantaa Farmaseuttista aikakauskirja Dosista, joka on ainoa suomenkielinen farmasian alan tieteellinen julkaisu. 

Farmasialiitto valitsee vuorovuosin Vuoden Farmaseutin ja Vuoden Proviisorin.

## Lähteet

## Aiheesta muualla
* Suomen Farmasialiiton kotisivut
* https://farmasialehti.fi/
*https://dosis.fi/
Pleasanton

**Plesanton** viittaa ainakin seuraaviin paikkoihin:

## Paikkoja
* Pleasanton (Kalifornia)
* Pleasanton (Iowa)
* Pleasanton (Kansas)
* Pleasanton (Nebraska)
* Pleasanton (New Mexico)
* Pleasanton (Texas)
* Pleasanton Township (Michigan)

## Kouluja
*Pleasanton High School (Nebraska)
*Pleasanton High School (Texas)
*Pleasanton High School (Coventry)
*Pleasanton High School (Watford)
Fulvio Fantoni

**Fulvio Fantoni** (s. 9. marraskuuta 1963 Grosseto) on italialainen bridgenpelaaja. Hän on bridgen maailmanrankingin ykkönen. Hän pelaa usein yhdessä Claudio Nunesin kanssa.

Vuonna 2004 Fantoni voitti World Team Olympiad -turnauksen joukkuetovereinaan Norberto Bocchi, Giorgio Duboin, Lorenzo Lauria, Claudio Nunes ja Alfredo Versace. Hän voitti Bermuda Bowlin vuonna 2005 samalla joukkueella kuin vuotta aikaisemmin. Hän voitti myös World Mind Sports Games -turnauksen vuonna 2008. Joukkueessa pelasi Norberto Bocchin tilalla Antonio Sementa.

## Lähteet
Tulirintalepinkäinen

**Tulirintalepinkäinen** (*Malaconotus cruentus*) on länsi- ja keskiafrikkalainen, Sierra Leonesta Nigerian, Kamerunin ja Kongon kautta Länsi-Ugandaan ulottuvalla alueella elävä varpuslintu, jonka holotyypin René-Primevère Lesson kuvaili Ghanasta 1830.

## Lähteet
Kapinpensaslepinkäinen

**Kapinpensaslepinkäinen** (*Tchagra tchagra*) on Etelä-Afrikassa ja Swazimaassa elävä varpuslintu, joka holotyypin Louis Jean Pierre Vieillot kuvaili Etelä-Afrikan Gamtoosjoelta 1816.

## Lähteet
Pensaslepinkäinen

**Pensaslepinkäinen** (*Tchagra senegalus*) on hyvin laajalla alueella elävä varpuslintu, jonka elinympäristö kattaa lähes koko Afrikan, oikeastaan se puuttuu vain Egyptistä, sekä Arabian niemimaan. Carl von Linné kuvaili lajin holotyypin Senegalista 1766. Pensaslepinkäisestä tunnetaan 10 alalajia.

## Lähteet
Tiheikkölepinkäinen

**Tiheikkölepinkäinen** (*Tchagra jamesi*) on itäafrikkalainen Sudanista Tansaniaan ulottuvalla alueella elävä varpuslintu, jonka holotyypin George Ernest Shelley kuvaili Somalian Goolisvuorilta 1885. Lajista tunnetaan kaksi alalajia, joista *mandanus*ta tavataan vain Kenian edustan saarilla ja osassa rannikkoa. Laji on nimetty brittiläisen tutkimusmatkailijan Frank Linsly Jamesin kunniaksi.

## Lähteet
Mika Pohjola (Myon)

**Mika Juhani Pohjola** (s. 11. toukokuuta 1973) on suomalainen muusikko ja levytuottaja. Hän on Myon-nimisen rock-yhtyeen perustaja ja kosketinsoittaja ja kirjoittaa sen kappaleet yhdessä Jukka Nummen kanssa.

## Katso myös
* Mika Pohjola, samanniminen jazzpianisti
## Lähteet
Ossi Lahti

**Ossi Lahti** (s. 26. helmikuuta 1984) on suomalainen salibandymaalivahti, joka pelasi kaudella 2009–2010 Classicissa, jonne siirtyi kesken kautta Nokian KrP:stä. Lahti pelasi kaudella 2009-2010 kolme ottelua Nokian KrP:n riveissä ennen kuin seura purki sopimuksen marraskuun 2009 alussa.
Viherrintalepinkäinen

**Viherrintalepinkäinen** (*Malaconotus gladiator*) on afrikkalainen, paikoin Nigeriassa ja Kamerunissa elävä uhanalainen varpuslintu, jonka holotyypin Anton Reichenow kuvaili Bueasta Kameruninvuorilta 1892.

## Lähteet
Ei ole ketään kelle soittaa

**Ei ole ketään kelle soittaa** on Viikatteen ensimmäinen single albumilta Kaajärven rannat. Nimikkokappaleen lisäksi single sisältää kappaleet "Arvovaltaa" ja "Routaisten peltojen pehtoorit", jotka eivät esiinny albumilla. Single oli Suomen virallisella singlelistalla yhdeksän viikkoa ja parhaimmillaan se sijoittui kolmanneksi. Kappale "Ei ole ketään kelle soittaa" on Viikatteen ensimmäinen kappale joka nousi valtakunnallisten radioiden soittolistoille.

## Kappaleet
# 
# 
# 

## Kokoonpano
* Kaarle Viikate (oik. Kalle Virtanen) – laulu, kielisoittimet
* Simeoni Viikate (oik. Simo Kairistola) – lyömäsoittimet

## Lähteet
Duettolepinkäinen

**Duettolepinkäinen** (*Laniarius aethiopicus*) on afrikkalainen Sahelin eteläpuolelta aina Etelä-Afrikan pohjoisosiin ulottuvalla alueella elävä varpuslintu, jonka holotyypin Johann Friedrich Gmelin kuvaili Etiopiasta 1788. lajista tunnetaan viisi alalajia.

## Lähteet
Gaboninlepinkäinen

**Gaboninlepinkäinen** (*Laniarius bicolor*) on afrikkalainen varpuslintu, joka elää Gabonista ja Kamerunista etelään Angolaan ja Namibiaan, ja sieltä itään Sambiaan ja Botswanaan ulottuvalla alueella. Gustav Hartlaub kuvaili lajin holotyypin Gabonista 1857. Lajista tunnetaan kolme alalajia. Lajin auktorista on kaksi näkemystä, ITIS:n mukaan auktori on Verreaux 1857, IBC:n ja Zoonomenin mukaan Hartlaub.

## Lähteet
Viidakon paholainen

**Viidakon paholainen** on Arch Obolerin ohjaama elokuva jonka ensi-ilta oli vuonna 1953. Se kertoo ihmissyöjäleijonista, jotka vaikeuttivat rautatien rakennustöitä  Kenian Tsavossa. 
Elokuva on ensimmäinen kolmiulotteinen pitkä näytelmäelokuva. Osa sen materiaalista on kuvattu Afrikassa.

## Katso myös
* Yön metsästäjät

## Lähteet

## Aiheesta muualla
*
Särö (lehti)

**Särö** on suomalainen vuonna 2006 perustettu kolme kertaa vuodessa ilmestyvä kirjallisuus- ja kulttuurilehti. Lehdessä julkaistaan runoutta ja proosaa sekä kulttuuri- ja muuta elämää käsitteleviä esseitä ja artikkeleita. Lehden tavoitteena on löytää uusia runoilija- ja kirjailijakykyjä. Tekstin ohella lehti pitää tärkeänä kuvataidetta ja kuvallisuutta. Lehdessä on myös tiedeosasto. Lehteä julkaisevan kirjallisuus- ja kulttuuriyhdistys Särö ry:n muuhun toimintaan kuuluvat kirjoittajakoulutuksen ja klubi-iltojen järjestäminen. Vuodesta 2010 Särö on ylläpitänyt kirjailija- ja taiteilijaresidenssiä Frankfurt an der Oderissa.

Vuonna 2013 opetus- ja kulttuuriministeriö myönsi Särölle kulttuurilehtien laatupalkinnon. Lisäksi Kultti ry myönsi lehdelle vuonna 2021 kunniamaininnan parhaasta sisällöstä.

## Lähteet

## Aiheesta muualla
* Lehden kotisivut
Guineanlepinkäinen

**Guineanlepinkäinen** (*Laniarius barbarus*) on länsiafrikkalainen, Mauritanian eteläosista Malin ja Kamerunin väliin jäävällä rannikkoalueella elävä varpuslintu, jonka holotyypin Carl von Linné kuvaili Senegalista 1766. Lajista tunnetaan kaksi alalajia, joista *helenae* esiintyy vain Sierra Leonen rannikolla.

## Lähteet
Montilla-Moriles

**D. O. Montilla-Moriles** on viinialue ja laatumerkintä Espanjassa Andalusiassa.

## Alue
Koko viljely- ja valmistusalue kuuluu Córdoban maakuntaan, ja siihen kuuluvat seuraavat kunnat: Montilla, Moriles, Doña Mencía, Montalbán de Córdoba, Monturque, Nueva Carteya y Puente Genil, osa Aguilar de la Fronteraa, Baena, Cabra, Castro del Río, Espejo, Fernán-Núñez, La Rambla, Lucena, Montemayor ja Santaella.  

## Valmistusmenetelmät
Sekä valmistusmenetelmät että viinityypit ovat varsin samoja kuin D. O. Jerezin alueella: solera-menetelmä, miedompien tyyppien kypsyttäminen hiivakerroksen ("flor") alla, rypäleiden rusinoiminen auringossa ja niin edelleet.

Sallitut rypälelajit poikkeavat hieman Jerezistä. Ne ovat Moscatel, Airén, Baladí-Verdejo, Montepila, Moscatel de grano pequeño ja Pedro Ximénez. Samoin ilmaston erilaisuus aiheuttaa sen, että Montilla-Morilesin viineillä on omaperäinen luonteensa.

## Lähteet
Keitele (täsmennyssivu)

**Keitele** voi tarkoittaa seuraavia:

* Keitele, kunta Suomessa
* Keitele, järvi Suomessa
* Keitele Group, suomalainen metsäteollisuusyritys
* *[[Keitele (maalaus)|Keitele]]*, Akseli Gallen-Kallelan maalaus
* Jukka Keitele (s. 1961), pankkiiri ja toimittaja
* Olavi Keitele (1926−1987), ammattiyhdistysjohtaja
Klarinettikonsertto nro 1 (Spohr)

Louis Spohr sävelsi **ensimmäisen [[klarinettikonsertto]]nsa** c-mollissa (op. 26, 1808) saksalaiselle klarinetisti Johann Simon Hermstedtille. Teos esitettiin ensimmäistä kertaa 16. kesäkuuta 1809 Spohrin johdolla.

Konserton osat ovat:

# Adagio – Allegro
# Adagio
# Rondo: Vivace

## Orkesteri
* 2 huilua
* 2 oboea
* 2 fagottia
* 2 käyrätorvea
* 2 trumpettia
* patarummut
* jouset

## Lähteet
D. O. Condado de Huelva

**D. O. Condado de Huelva** on viinialue ja laatumerkintä läntisessä Andalusiassa Espanjassa. Alue tuottaa etupäässä valkoviinejä mutta jonkin verran myös väkevöityjä jälkiruokaviinejä.

## Alue
Viljelyalue käsittää suurimman osan Huelvan maakunnasta eli sen kunnat Almonte, Beas, Bollullos Par del Condado, Bonares, Chucena, Gibraleón, Hinojos, La Palma del Condado, Lucena del Puerto, Manzanilla, Moguer, Niebla, Palos de la Frontera, Rociana del Condado, San Juan del Puerto, Trigueros, Villalba del Alcor ja Villarrasa. Valmistus on kuitenkin sallittua vain seuraavissa kunnissa: Almonte, Bollullos Par del Condado, Chucena, La Palma del Condado, Manzanilla, Moguer, Rociana del Condado, San Juan del Puerto ja Villalba del Alcor.

## Valmistusmenetelmät
Alueella tuotaan enimmäkseen mietoja valkoviinejä yleisesti käytetyin menetelmin. Vino Generoso Condado Pálido on kuitenkin väkevöity "vino generoso", joka kypsytetään solera-menetelmällä.

Sallitut rypäleet ovat Zalema, Palomino Fino, Listán de Huelva, Garrido Fino, Moscatel de Alejandría ja Pedro Ximénez. Näistä Zalema on ylivoimaisesti käytetyin, viljelypinta-alasta noin 86 prosenttia.

## Lähteet
Trevor Carson

**Trevor Carson** (s. 5. maaliskuuta 1988) on pohjoisirlantilainen jalkapalloilija, joka edustaa Valioliigassa pelaavaa Sunderlandia. Hän on pelipaikaltaan maalivahti.

Carson siirtyi 16-vuotiaana Sunderlandiin marraskuussa 2004. Hän ei ole toistaiseksi pelannut yhtään ottelua seuran edustusjoukkueessa. Kaudeksi 2008–2009 Carson lainattiin Kakkosliigassa pelanneeseen Chesterfieldiin, jossa hän ehti pelata 18 ottelua ennen kuin loukkaantumisista kärsinyt Sunderland kutsui hänet takaisin kesken lainapestin. Carson on pelannut myös Pohjois-Irlannin alle 21-vuotiaiden maajoukkueessa.

Trevor Carsonin setä on koomikko Frank Carson.

## Lähteet
Sadhu

**Sadhu** on hindulainen askeetti. Sadhut omistavat koko elämänsä mokšan tavoittelemiselle, ja luopuvat nautinnoista (kama), yhteiskunnallisista velvollisuuksista (dharma) ja maallisen omaisuuden tavoittelusta (artha). Useimmat sadhut harjoittavat joogaa, joten heitä sanotaan myös joogeiksi; kuitenkaan kaikki joogit eivät ole sadhuja

Sadhuja on Intiassa miljoonittain. Heitä asuu luolissa, metsissä ja temppeleissä eri puolilla Intiaa. Joskus sadhut vaeltavat ympäri maata ryhmissä, ja joskus he asuvat yhdessä paikoillaan luostareissa. Sadhut saavat rahansa ja ruokansa lahjoituksina, ja ihmiset arvostavat heitä heidän pyhyytensä ja uskonnollisuutensa vuoksi. Sadhut pukeutuvat yleensä keltaisiin ja valkoisiin vaatteisiin. Jotkut heistä polttavat ganjaa eli kannabista.

Sadhut jaetaan useampiin lahkoihin: muidenkin hindujen tapaan heidät voidaan jakaa pääryhmittäin Shivaa palvoviin, Vishnua palvoviin ja äitijumalatar Shaktia palvoviin. Naispuolisia sadhuja kutsutaan nimityksellä *sadhvi* tai *sadhvini*.

Sadhuja koskevat säännökset riippuvat heidän uskonnollisesta perinteestään. Yhteisiä tavoitteita ovat totuudellisuus, väkivallattomuus, kieltäymys ja uhrautuvuus.

## Lähteet

## Aiheesta muualla

* AntroBlogi: Intian pilveä polttavat joogit
Abancay

**Abancay** on Apurímacin alueen pääkaupunki Perussa. Vuoden 2017 väestönlaskennassa siellä oli 72&nbsp;277 asukasta.

Kaupungin nimi tarkoittaa valkoisten liljojen laaksoa ketšuan kielellä. Se on perustettu vuonna 1574.

## Lähteet

## Aiheesta muualla
Tukkukaupantalo

**Tukkukaupantalo** on asuin- ja liikekerrostalo Kotkan kaupungin keskustassa Kotkansaarella. Rakennus sijaitsee osoitteessa Satamakatu 9 lähellä Kotkan vanhaa Kantasatamaa.

Tukkukaupantalon suunnitteli Vilho Penttilä ja se valmistui vuonna 1912. Tyyliltään rakennus edustaa jugendia. Rakennuksessa on toiminut mm. Oululaisen leipomo ja Rosalia Gurovitschin parturiliike. Nykyisin siellä toimii muun muassa hotelli Merikotka ja taidenäyttelytila Galleria Uusikuva.

## Aiheesta muualla

*Kotkan arkkitehtuurikohteita 
*Galleria Uusikuva
Pianokonsertto nro 1 (Liszt)

Franz Lisztin **ensimmäinen [[pianokonsertto]]** (S.124) Es-duurissa on vuodelta 1849. Sitä on uusittu vuosina 1853 ja 1856.

## Osat

# Allegro maestoso 
# Quasi adagio
# Allegretto vivace – Allegro animato 
# Allegro marziale animato 

## Kokoonpano
* **[[piano]]**
* piccolo
* 2 huilua
* 2 oboea
* 2 klarinettia
* 2 fagottia
* 2 käyrätorvea
* 2 trumpettia
* 3 pasuunaa
* patarummut
* bassorumpu
* symbaalit
* triangeli
* jouset

## Lähteet
Klarinettikonsertto (Hakola)

Kimmo Hakolan **[[klarinettikonsertto]]** kantaesitettiin kesällä 2001 Porvoon Suvisoitossa. Klarinetistina oli Kari Kriikku, joka on esittänyt teosta myös muualla Euroopassa.

## Osat
# Introduzione. Allegro con fuoco. Cadenza
# Hidden Song
# Allegro Farara
# Khasene

## Lähteet
Moyobamba

**Moyobamba** on San Martínin alueen pääkaupunki Pohjois-Perussa. Vuonna 2017 siellä oli 50&nbsp;073 asukasta. San Martinin suurin kaupunki Tarapoto on lähes kolme kertaa suurempi. 

Moyobamba on alueen vanhin kaupunki. Se on perustettu 1500-luvun puolivälissä. Kaupunginoikeudet se sai vuonna 1857. Lämpötila vaihtelee 18:sta 28:aan asteeseen. Sadekausi ajoittuu tammikuusta huhtikuuhun.

## Lähteet

## Aiheesta muualla
Tim Sherwood

**Timothy ”Tim” Sherwood** (s. 6. helmikuuta 1969) on englantilainen jalkapallovalmentaja ja entinen keskikenttäpelaaja. 

## Ura pelaajana

Keskikentällä pelanneen Sherwoodin ura alkoi Watfordissa, jossa hän debytoi syyskuussa 1987. Pääsarjatasolla pelannut Norwich City osti Sherwoodin kesällä 1989. Hän pelasi Norwichissa helmikuuhun 1992 asti, jolloin Kenny Dalglish hankki hänet Blackburn Roversiin. Aluksi Sherwoodilla oli vaikeuksia murtautua aloituskokoonpanoon, mutta ajan myötä hänestä tuli joukkueelle tärkeä pelaaja. Kaudella 1994–1995 hän toimi Blackburnin kapteenina, kun seura voitti Valioliigan mestaruuden. Sherwood pelasi Blackburnissa vuoteen 1999 asti, jolloin Tottenham osti hänet. Tammikuussa 2003 hän riitautui valmentaja Glenn Hoddlen kanssa ja siirtyi loppukaudeksi sarjaporrasta alempana pelanneeseen Portsmouthiin. Portsmouth nousi Valioliigaan ja Sherwood jäi seuraan myös seuraavaksi kaudeksi. Kesällä 2004 Sherwood siirtyi Coventry Cityyn, jossa hän pelasi vielä yhden kauden ennen uransa lopettamista.

Sherwood pelasi myös kolme ottelua Englannin maajoukkueessa. Ensimmäisen maaottelunsa hän pelasi 30-vuotiaana vuonna 1999.

## Ura valmentajana

Lokakuussa 2008 Tottenham Hotspurin manageri Harry Redknapp otti Sherwoodin mukaan valmennusryhmäänsä. Joulukuussa 2013 hänet nimettiin aluksi Tottenhamin tilapäismanageriksi André Villas-Boasin irtisanomisen jälkeen ja viikkoa myöhemmin hänen manageripestinsä vakinaistettiin. Hän allekirjoitti kauden 2014–2015 loppuun kestävän sopimuksen. Sherwoodin johdolla Spurs sijoittui kauden 2013–2014 päätteeksi kuudenneksi. Sherwoodin alaisuudessa seura voitti puolet pelaamistaan otteluista ja hänen voittoprosenttinsa oli seuran valmentajista toiseksi paras. Hyvistä tuloksista huolimatta seurajohto erotti Sherwoodin kauden jälkeen. 

Helmikuun lopulla 2015 Sherwoodista tuli Valioliigan hännille juuttuneen Aston Villan päävalmentaja. Aston Villa sijoittui Valioliigassa kaudella 2014–2015 17:nneksi ja säilytti näin sarjapaikkansa. Lisäksi joukkue eteni FA Cupin loppuotteluun, jossa se hävisi Arsenalille maalein 0–4. Kausi 2015–2016 alkoi joukkueelta heikosti, se voitti kymmenestä ensimmäisestä ottelustaan kaikki kilpailut mukaan lukien vain yhden, mistä johtuen seurajohto erotti Sherwoodin lokakuun lopulla 2015. Hän valmensi Aston Villaa yhteensä 28:ssa ottelussa ja on näin seurahistorian lyhytaikaisin vakituinen päävalmentaja.

## Lähteet
### Tilastot
* 

### Viitteet
Huancavelica

**Huancavelica** on Huancavelican alueen pääkaupunki Perussa. Vuoden 2017 väestönlaskennassa siellä oli 49&nbsp;570 asukasta.

Kaupunki perustettiin vuonna 1573, kun sen lähistöltä oli löytynyt elohopeaa, jota tarvittiin Perun suurten hopeavarojen hyödyntämiseen. Kaupungin keskustassa on säilynyt siirtomaatyylistä arkkitehtuuria edustavia rakennuksia.

Huancavelican kaupunki sijaitsee Andien länsirinteellä Ichujoen varrella noin 3700 metrin korkeudessa. Ympäröivät vuorenhuiput kohoavat lähes 5300 metriin. Alueella on viitteitä asutuksesta jo 12&nbsp;000 vuotta eaa.  

Kaupungissa on yliopisto, Universidad Nacional de Huancavelica, vuodesta 1992 alkaen.
Vuonna 1926 sieltä valmistui rautatieyhteys Huancayoon. Junamatka sinne kestää kuutisen tuntia, automatka pääkaupunki Limaan lähes 12 tuntia.

## Lähteet

## Aiheesta muualla
Lothar Wolleh

**Lothar Wolleh** (20. tammikuuta 1930 Berliini – 28. syyskuuta 1979 Lontoo) oli saksalainen valokuvaaja. 

Wolleh kasvoi Natsi-Saksassa sodan keskellä. Neuvostoliittolaiset pidättivät Wollehin epäiltynä vakoilusta ja määräsivät hänet viideksitoista vuodeksi pakkotyöhön kaivokselle Siperiaan. Wolleh vapautui ja pääsi takaisin Berliiniin onnistuneiden neuvotteluiden johdosta työskenneltyään kuusi vuotta kuritusleirillä Vorkutan lähistöllä.

Uransa alussa Wolleh toimi mainoskuvaajana muun muassa Deutsche Bundesbahnille ja Volkswagenille. Vuonna 1965 hän kuvasi Vatikaanin toisen kirkolliskokouksen Roomassa.

1960-luvun lopussa hän alkoi systemaattisesti kuvaamaan aikalaisiaan taidemaalareita, kuvanveistäjiä ja performanssitaiteilijoita. Wolleh kuvasi muun muassa seuraavat henkilöt: Georg Baselitz, Joseph Beuys, Dieter Roth, Jean Tinguely, René Magritte, Günther Uecker, Gerhard Richter ja Christo Javacheff.

## Galleria


Image:Rene_Magritte_by_Wolleh.jpg|René Magritte
Image:Man Ray by Wolleh.jpg|Man Ray
Image:Henry_Moore_by_Wolleh.jpg|Henry Moore
Image:Lucio_Fontana_by_Lothar_Wolleh.jpg|Lucio Fontana
Burmaneväpalmu

**Burmaneväpalmu** (*Caryota mitis*) on eväpalmujen sukuun kuuluva kasvilaji, jota käytetään huonekasvina. Se on kotoisin Myanmarin, Malesian ja Filippiinien alueelta. Luonnossa se kasvaa yli kymmenen metriä korkeaksi, mutta huonekasvina se jää noin kaksi metriä korkeaksi. Laji ei ole nopeakasvuinen. Eväpalmu sopii hyvin kosteuttamaan ilmaa ja varjostamaan pienempiä kasveja, jotka viihtyvät suodattuneessa valossa, kuten maijat ja nukkumatit. Näiden kasvien erilaiset lehdet myös täydentävät toisiaan.

## Hoito
Burmaneväpalmu sopii tilavaan ja mahdollisimman valoisaan paikkaan, mutta suoraan paahtavaa aurinkoa on syytä välttää. Se vaatii vähintään 15&nbsp;°C:n lämpötilan ympäri vuoden, ja lämpiminä kesinä sitä voi pitää ulkona. Kastelusta huolehditaan hyvin kesäkaudella, kun valoa ja lämpöä riittää. Talvella kastelua vähennetään ja mullan annetaan kuivahtaa kastelujen välillä. Burmaneväpalmu viihtyy kosteassa.

## Lähteet
The Circle (Bon Jovin albumi)

__NOTOC__
**The Circle** on rockyhtye Bon Jovin marraskuussa 2009 julkaistu yhdestoista studio-albumi. Elokuussa 2009 levyltä julkaistiin single ”We Weren’t Born to Follow”, ja vuonna 2010 yhtye aloitti levyn tiimoilta lähes kahden vuoden The Circle -kiertueen. Albumi on Bon Jovin huonoiten menestyneitä. Albumilta nousi kuitenkin suuri hitti ”We Weren’t Born to Follow” ja pieni hitti ”When We Were Beautiful”. Albumia on myyty maailmanlaajuisesti noin 3 miljoonaa kappaletta.

The Circle debytoi Yhdysvalloissa Billboard 200 -listan ensimmäisellä sijalla. Suomessa se ylsi virallisen albumilistan sijalle 6.

## Kappaleet

## Kokoonpano
* Jon Bon Jovi – laulu, kitara
* Richie Sambora – kitara, taustalaulu
* Hugh McDonald – bassokitara, taustalaulu
* David Bryan – koskettimet, taustalaulu
* Tico Torres – rummut

## Arvostelut
* Allmusic: 
* Entertainment Weekly: C
* Rolling Stone: 

## Lähteet
Kotkan Vapaakirkko

**Kotkan vapaaseurakunta** eli **Kotkan Vapaakirkko** tai **Vapaakirkko Beetel** on Kotkassa toimiva vapaaseurakunta. Seurakunta kuuluu Suomen Vapaakirkko-kirkkokuntaan. Seurakunta on perustettu vuonna 1908 Karhulan alueella vaatturi Lehtisen toimesta. Aikaisemmin Kotkassa on toiminut myös vuonna 1885 perustettu ruotsinkielinen vapaaseurakunta, joka lakkasi toimimasta 1950-luvulla. Seurakunta kokontuu Kotkan Kotkansaarella osoitteessa Mariankatu 18. Rakennuksen on suunnitellut Arthur Gauffin ja se valmistui vuonna 1914. Rakennusosuuskunta Bethel rakensi kirkon 1914 Mariankadun ja Kapteeninkadun kulmaan. Suomenkieliset lunastivat kirkon itselleen ja palkkasivat saarnaajan 1921. 

Kotkan vapaaseurakunnan toimintaan kuuluu jumalanpalvelusten ja rukousiltojen lisäksi lapsi- ja nuorisotyö, kahvilatoiminta sekä monikulttuurinen työ.

## Katso myös
* Vapaakirkollisuus Suomessa
* Suomen Vapaakirkko

## Lähteet

## Aiheesta muualla

*Kotkan Vapaaseurakunta 
*Kotkan arkkitehtuurikohteita
Purppuraköynnösvehka

**Purppuraköynnösvehka** (*Philodendron erubescens*) on kiiltävälehtinen köynnöskasvi. Se on tunnettu huonekasvina 1800-luvun puolivälistä saakka, ja on parhaiten huonekasviksi sopivia köynnöskasveja.

Tämän Kolumbiasta kotoisin olevan vehkakasvin nuolimaiset lehdet ovat noin 25 cm pitkiä ja niissä on vaaleammat suonet. Lehtiruoti on punertava ja suunnilleen lehden pituinen. On olemassa myös lajikkeita, joita kasvatetaan niiden viininpunaisten lehtien vuoksi. 

Köynnösvehkaa voidaan lisätä ottamalla pistokkaita verson nivelkohdasta ja juurruttamalla pistokkaat kosteassa mullassa. Purppuraköynnösvehka on muiden köynnösvehkojen tapaan helppohoitoinen ja se pitää lämmöstä ja kosteudesta. Rentovartisena kasvina se on kiinnitettävä turvekeppiä vasten tai sille on järjestettävä muunlainen tuki. Sammaleella peitetty pitkä turvekeppi imee itseensä runsaasti kosteutta ja tämä taas lisää kasvin viihtyvyyttä. Köynnösvehka on hyvä huoneilman puhdistaja. Köynnösvehkoista juuri purppuraköynnösvehka on eräs helppohoitoisimmista huonekasveista. 

## Hoito
Purppuraköynnösvehka viihtyy puolivarjossa ja varjossa. Ihanteellisin lämpötila on 16–21&nbsp;°C. Kasvi kestää kuitenkin 13–24&nbsp;°C:n lämpötiloja. Kasvi viihtyy hyvin multaviljelyssä tavallisessa tai altakastelevassa ruukussa. Se sopii mainiosti myös hydroviljelyyn. Köynnösvehkassa voi olla satunnaisesti kirvoja, kilpikirvoja ja villakilpikirvoja. Juuret mätänevät, jos multa on liian kylmää ja märkää. Juuripaakku on pidettävä tasaisen kosteana, mutta ei liian märkänä kasvukauden aikana. Talvella kastelua tarvitaan vähemmän. Lehtiä on hyvä sumuttaa usein ja pyyhkiä niitä silloin tällöin kostealla rievulla.

## Lähteet
* 

### Viitteet
Professori Hubert J. Farnsworth

**Professori Hubert J. Farnsworth** on kuvitteellinen hahmo *[[Futurama]]*-televisiosarjassa. Hahmon ääninäyttelijä on Billy West. Professorin hokema on "Good news, everyone!" 

Professori Hubert J. Fransworth syntyi 9. huhtikuuta 2841 ja on noin 161-vuotias. Professori on Philip J. Fryn kaukainen sukulainen. Hän omistaa Planet Express -kuljetusfirman ja työskentelee Marsin yliopiston professorina. Nuorempana professori oli töissä Äiskän robottitehtaassa. Professori Hubert J. Farnsworth on kloonannut itsestään jälkeläisen Cubert Farnsworthin. 

*Futurama*-elokuvassa ** selviää, että nuorin Äiskän kolmesta pojasta onkin Professori Hubert J. Farnsworthin poika. 

Professori on vanhuudenheikko, huonokuuloinen, häiriintynyt ja arvaamaton vanhus. 

## Lähteet
Anna Strömberg

**Anna (Maria) Strömberg** (s. 1982 Kristiinankaupunki) valittiin Miss Suomeksi 2003. Kilpailun aikaan Strömbergin pituus oli 176 senttiä, paino 59 kiloa sekä mitat 89–66–95. Hän on koulutukseltaan merkonomi ja työskentelee mm. mallina, osaamisalueena muotikuvaukset, muotinäytökset, mainoskuvaukset, promootiot, juontokeikat, TV/elokuvat, musiikkivideot. Anna Strömberg oli naimisissa Robert Lindahlin kanssa vuosina 2004–2009 ja heillä on vuonna 2005 syntynyt tytär. Strömberg avioitui uudestaan vuonna 2010 ja hänellä on nykyisen puolisonsa kanssa vuonna 2010 syntynyt tytär, vuonna 2015 syntynyt poika ja tammikuussa 2019 syntynyt tytär. Hän toimi aiemmin kuntosaliyrittäjänä kotikaupungissaan Kristiinankaupungissa ja nyt personal trainerina terveysalan yrityksessä.

## Kisasaavutuksia
* Miss Baltic Sea 2004
* Miss Suomi 2003
* 1. Perintöprinsessa, Miss Dream Girl Finland 2002
* 1. Perintöprinsessa, Suomen Neito 2001
* Finalisti, Miss Model of the World Finland 2000
* 1. Perintöprinsessa, Miss Yyteri 1999

## Lähteet
Claudia Rankine

**Claudia Rankine** (s. 1963 Kingston, Jamaika) on runoilija. Hän on valmistunut Williams Collegesta (B.A. englannissa) ja Columbian yliopistosta (M.F.A. runoudessa).

Rankine on julkaissut neljä runokokoelmaa. Niistä ensimmäinen, *Nothing in Nature Is Private* (1995), sai Cleveland State Poetry Prizen. Hänen runojaan on myös julkaistu eri antologioissa ja lehdissä. Hän oli lisäksi toimittamassa Juliana Spahrin kanssa teosta *American Women Poets in the 21st Century: Where Lyric Meets Language*. Kokeellisessa *Don’t Let Me Be Lonely* -teoksessaan (2004) Rankine yhdistelee runoutta, esseitä ja kuvia. Vuonna 2016 Rankinelle myönnettiin MacArthur Fellowship -apuraha, jonka arvo on 625&nbsp;000 dollaria viiden vuoden aikana.

Rankine asuu ja opettaa Yhdysvalloissa.

## Runoteokset
* *Nothing in Nature Is Private* (1995)
* *The End of the Alphabet* (1998)
* *PLOT* (2001)
* *Don’t Let Me Be Lonely* (2004)
* *Citizen: An American Lyric* (2014)

## Lähteet

## Aiheesta muualla
Pablo Álvarez Núñez

**Pablo Álvarez Núñez** (s. 14. toukokuuta 1980 Oviedo, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Club Deportivo Lugo ja on pelipaikaltaan keskikenttäpelaaja.

## Seurajoukkueura
Álvarez aloitti ammattilaisuransa Sporting Gijónissa. Hän teki ensiesiintymisensä edustusjoukkueessa 19. toukokuuta 2001 kotiottelussa Real Betisiä vastaan. Hän pelasi joukkueessa yhteensä 161 ottelua, kaikki Segunda Divisiónissa.

Elokuussa 2006 Álvarez siirtyi vapaalla siirrolla Deportivoon. 3. helmikuuta 2007 hän pelasi ensimmäisen pääsarjaottelunsa ottelussa Mallorcaa vastaan. Vuoden 2008 tammikuussa hänet lainattiin loppukauden kestävällä lainasopimuksella Racing Santanderiin. Hän teki ensimmäisen maalinsa maan pääsarjassa 13. tammikuuta 2008 ottelussa Osasunaa vastaan.

Kaudeksi 2008–2009 hän palasi takaisin Deportivoon. Kauden päätyttyä hän pelasi 21 pääsarjaottelua ja teki niissä kaksi maalia. 

## Aiheesta muualla
* Tilastot BDFutbol -sivustolla
Salainen sydän

**Salainen sydän** (*The Secret Heart*) on Robert Z. Leonardin ohjaama yhdysvaltalainen elokuva vuodelta 1946. 

## Juoni

*Salainen sydän* on psykologinen draama, jossa June Allysonin näyttelemä Penny Addams alkaa käyttäytyä erikoisesti isänsä itsemurhan jälkeen. Lääkärin (Lionel Barrymore) suosituksesta Addams palaa perheen maaseutukotiin, jossa itsemurha tapahtui, sillä se saattaisi auttaa häntä kohtaamaan tapahtuneen. Addams kuitenkin vaipuu syvempään masennukseen ja yrittää itsemurhaa samalla tavalla kuin isänsäkin. Yritys kuitenkin epäonnistuu, ja toipumisprosessi alkaa.

## Roolit

## Lähteet

## Aiheesta muualla
*
Hellepuu

**Hellepuu** eli **huonesaarni** (*Radermachera sinica*) on ainavihanta pensas, jolla on suuret kerrannaiset, jopa 75&nbsp;cm:n pituiset lehdet ja kiiltävät syväsuoniset lehdykät. Kasvi kestää hyvin kuivaa keskuslämmitysilmaa. Huonesaarninakin tunnettu hellepuu voi kasvaa metrin korkuiseksi. Tuoksuvia syvänkeltaisia kukkia tulee vain täysikasvuisiin kasveihin; ei viherkasveina pidettyihin hellepuihin.

## Hoito
Hellepuu viihtyy tavallisessa huonelämpötilassa hajavalossa. Multa pidetään jatkuvasti kosteana. Se ei saa päästä märäksi eikä kuivaksi, sillä muutoin alimmat lehdet varisevat ennenaikaisesti. Kasvia lannoitetaan keväästä syksyyn kahden viikon välein nestemäisellä huonekasvilannoitteella. Keväällä ja kesällä kasvista voi ottaa 10&nbsp;cm:n pituisia latvapistokkaita, jotka juurrutetaan kylvömullassa.

## Lähteet
*Kukkatalo Pirilä  (toimimaton linkki)
*Bradley, V., Kukoistavat huonekasvit, Karisto Hämeenlinna 2007, 288 s.

### Viitteet
Sölden

**Sölden** on kunta Itävallassa Ötztalin alppilaaksossa, Imstin piirissä Tirolin osavaltiossa. Se sijaitsee 1&nbsp;368 metrin korkeudessa. Vuoden 2019 arvion mukaan siellä asui 3&nbsp;119 asukasta. Sölden on talviurheilukeskus ja Itävallan suosituimpia matkailukohteita. Siellä järjestetään alppihiihdon maailmancupin osakilpailu, Söldenin suurpujottelu.


Sölden Ötztal Strasse.jpg|Söldenin keskustaa kesällä.
Obergurgl.JPG|Obergurglin talviurheilukeskus 1&nbsp;930 metrin korkeudessa.


## Lähteet

## Aiheesta muualla

* Soelden.com: Sölden: Ötztal Tourismus & Bergbahnen Sölden 
* Geschichte-tirol.com: Sölden 
* Söldenin sivusto 
* 360° Panoramabild BIG3 Gaislachkogl 3&nbsp;058&nbsp;m Sölden  
*Itävallan tilastotoimisto
Suomen Puuvenekeskus

**Suomen Puuvenekeskus** on Kotkan keskustassa Kotkansaarella sijaitseva puuveneiden rakentamiseen, korjaamiseen ja entisöintiin erikoistunut telakka. Tontilla sijaitsevan uuden veneveistämörakennuksen on suunnitellut arkkitehtitoimisto Lahdelma & Mahlamäki.

Uusi veistämörakennus muistuttaa muodoltaan kumolleen käännettyä venettä, mutta rakennuksen muotokieli on hakenut vaikutteita myös purjeveneiden virtaviivaisista linjoista. Rakennuksen runkona toimivat teräskaaret. Julkisivumateriaalina on käytetty kuparia ja rakennuksessa on suuria lasipintoja. Veistämörakennuksen toisessa kerroksessa on näyttelytila ja yleisöparvi, jonne on vapaa pääsy ja josta voi seurata veistäjien työskentelyä. Keskuksen puuvenesatamassa on ensisijaisesti puuveneille tarkoitettuja laituripaikkoja. 

## Historia

Telakan alueella on toiminut Kalarannan Konepaja, joka siirtyi uusiin tiloihin vuonna 1999, jolloin tiloihin asettui osuuskunta Kotkan puuvenekeskus. Kotkan kaupunki vuokrasi puuvenekeskuksen kiinteistöt vuonna 2007 Evli-pankin perustajiin kuuluneelle Henrik Andersinille, jonka jälkeen vanhoja tiloja peruskorjattiin ja tontille rakennettiin uusi veneveistämö. Andersin aloitti uusissa tiloissa 12mR-luokan purjeveneen "Blue Marlin" entisöintityön. Uuden Suomen Puuvenekeskuksen avajaiset olivat vuonna 2008.

## Lähteet
Kurtšatov

**Kurtšatov** voi viitata seuraaviin:

*Kurçatov, kaupunki Kazakstanissa
*Kurtšatov, kaupunki Venäjällä Kurskin alueella
*Igor Kurtšatov, neuvostoliittolainen ydinfyysikko
*Kurtšatov-instituutti, ydinenergian tutkimuslaitos Moskovassa
R38

**R38** oli New Yorkin metron käytössä ollut metrovaunutyyppi. Sitä valmistettiin vuosina 1966–1967. Nämä metrovaunut pysyivät New Yorkin metron käytössä maaliskuuhun 2009 asti, kunnes ne korvattiin uusilla R160-junilla. Viimeisen kerran R38-vaunuilla ajettiin C-linjalla 18. maaliskuuta 2009. New Yorkin metro olisi tehnyt huoltoa R38-junille, mutta nämäkin sarjat romutettiin marraskuussa 2009.
Keltavatsalepinkäinen

**Keltavatsalepinkäinen** (*Laniarius atroflavus*) on länsiafrikkalainen varpuslintu, joka elää Nigerian kaakkoisosissa ja Kamerunissa. George Ernest Shelley kuvaili sen holotyypin Kamerunvuorelta 1887.

## Lähteet
Mustalepinkäinen

**Mustalepinkäinen** (*Laniarius poensis*) on afrikkalainen varpuslintu, joka on levinnyt lännessä Biokon saarelta ja Kaakkois-Nigeriasta läntisen Kamerunin kautta Kongon itäosiin, Länsi-Ugandaan, Länsi-Ruandaan ja Luoteis-Burundiin. Boyd Alexander kuvaili sen holotyypin Mount St Ysabelilta Biokosta 1903. Lajista tunnetaan kolme alalajia.

## Lähteet
Nokilepinkäinen

**Nokilepinkäinen** (*Laniarius leucorhynchus*) on afrikkalainen varpuslintu, jonka elinympäristö ulottuu lännessä Sierra Leonesta ja Guineasta idässä Lounais-Sudaniin ja Ugandaan, sekä etelässä Luoteis-Angolaan ja Kongoon, ja jonka holotyypin Gustav Hartlaub kuvaili Elminasta Ghanasta 1848.

## Lähteet
Oranssirintalepinkäinen

**Oranssirintalepinkäinen** (*Laniarius luehderi*) on keskiafrikkalainen varpuslintu, joka elää lännessä Kaakkois-Nigeriasta ja Kamerunista itään Etelä-Sudaniin, Keniaan ja Tanganjikajärvelle, sekä etelässä Kongoon ulottuvalla alueella. Anton Reichenow kuvaili sen holotyypin Kamerunista 1874. Lajista tunnetaan kaksi alalajia.

## Lähteet
MusicDNA

**MusicDNA** on häviöllinen äänenpakkausmenetelmä. Sitä on ollut kehittämässä Dagfinn Bach, joka oli kehittämässä myös MP3-formaattia Frauenhoferin instituutissa.

Musiikin laatu on verrattavissa MP3-pakkaukseen. MusicDNA on myös taaksepäin yhteensopiva, joten nykyiset MP3-soittimet voivat toistaa niitä. Tiedosto voi sisältää esimerkitsi lyriikoita, grafiikkaa, kiertuepäivämääriä, blogikirjoituksia ja videoita.

MusicDNAn on tarkoitus olla kilpailija Applen iTunes LP:lle.

## Lähteet

## Aiheesta muualla
* Virallinen sivu
Torsten Wilhelm Forstén

**Torsten Wilhelm Forstén** (9. elokuuta 1817 Kuopio – 2. syyskuuta 1861 Hamina) oli suomalainen opettaja ja runoilija.

Forsténin vanhemmat olivat kamarineuvos Carl Gabriel Forstén ja piispa Johan Molanderin tytär Maria Charlotta Molander. Taidemaalari, piirtäjä ja runoilija Lennart Forstén oli hänen kaksoisveljensä.

Forstén toimi Haminan kadettikoulun maantiedon opettajana ja rehtorin apulaisena. Hän kirjoitti 13 runoa veljensä Lennart Forsténin 1846 toimittamaan runokokoelmaan *Finska kadetten* sekä osallistui teoksen *[[Finland framställdt i teckningar]]* (1845–1852) kuvittamiseen yhdellä piirroksella. Lisäksi hän kirjoitti neljä runoa Emil von Qvantenin runokirjaan *Lärkan* (1844). Ollessaan komennuksella Baltassa ja Sorokissa hän lähetti kolme matkakertomusta, jotka julkaistiin Helsingfors Tidningarissa 1843.

Forstén oli naimisissa puolalaisen Konstanzia Antonia Malinovskajan kanssa. Historioitsija, Pietarin yliopiston dosentti ja historian professori Georg August Forstén oli heidän poikansa. Lapsista vanhin, Lennart Forstén, toimi sotilasuransa jälkeen Sippolassa yhdessä vaimonsa  Alman kanssa ja toinen poika Torsten Forstén vaimonsa Olga Forsténin kanssa Pietarissa ja Varkaudessa.

## Teoksia
* *Geografìâ Rossìskoj imperìi : dlâ vospitannikov finlândskago kadetskago korpusa, sostavil T. Forstén*. Tipografìâ Karl Gol'mstrem, Serdobol 1850
* *Kurs i geografin för eleverne vid Kejserliga finska kadett-korpsen : utarbetad enligt det år 1849 faststälda program 1, första allmänna klassens kurs*. Frenckell, Helsingfors 1850
* *Kurs i topografin för finska kadettkorpsens 1. special klass, utarbetad enligt det år 1849 fastställda program af T. Forstén*. 1851

## Lähteet
*  (Vanhentunut linkki)
Papyruslepinkäinen

**Papyruslepinkäinen** (*Laniarius mufumbiri*) on itäafrikkalainen varpuslintu, joka elää pohjoisessa Ugandasta, etelässä Luoteis-Tansaniaan ja lännessä Kongon itäosiin ulottuvalla alueella. Lajin holotyypin kuvaili William Robert Ogilvie-Grant Vichumbista Edwardjärveltä 1911.

## Lähteet
Franciscus Assisilaisen kirkko

**Franciscus Assisilaisen kirkko** voi viitata seuraaviin kirkkorakennuksiin:

* **Italiassa:**
** Pyhän Fransiskuksen basilika, Assisi, (Umbria, Italia)
** Franciscus Assisilaisen kirkko, Palermo (Sisilia)
** Franciscus Assisilaisen kirkko, Pistoia (Toscana)

* **Ranskassa:**
** Franciscus Assisilaisen kirkko, Pariisi
** Franciscus Assisilaisen kirkko, Beauregard (Ain)
** Franciscus Assisilaisen kirkko, Besançon-Planoise (Doubs)
** Franciscus Assisilaisen kirkko, Lyon (Rhône)

* **Belgiassa:**
** Franciscus Assisilaisen kirkko, Louvain-la-Neuve (Vallonian Brabant)
** Franciscus Assisilaisen kirkko, Waterloo (Vallonian Brabant)

* **Kanada:**
** Franciscus Assisilaisen kirkko, Ottawa,  l'Ontario
** Franciscus Assisilaisen kirkko, Québec

* **Liettuassa:**
** Franciscus Assisilaisen kirkko, Vilna.

* **Slovakiassa:**
** Franciscus Assisilaisen kirkko, Hervartov
Liuskelepinkäinen

**Liuskelepinkäinen** (*Laniarius funebris*) on itäafrikkalainen varpuslintu, joka on levinnyt Somalian luoteisosista keskisen Etiopian kautta Kaakkois-Sudaniin, Lounais-Ugandaan, Keniaan ja Tansaniaan. Gustav Hartlaub kuvaili sen holotyypin Meningasta Keski-Tansaniasta 1863. Lajista tunnetaan kaksi alalajia.

## Lähteet
Alfred Edman

**Alfred Edman** (12. maaliskuuta 1833 Turku – 9. syyskuuta 1859 Tukholma, Ruotsi) oli suomalainen filosofian tohtori ja kirjallisuudentutkija.

Edmanin vanhemmat olivat Turun tuomiorovasti Johan Adam Edman ja Klara Gustava Höckert. Hän kävi Turun yläalkeiskoulua ja lukiota ja pääsi ylioppilaaksi 1850. Edman valmistui filosofian kandidaatiksi 1853 ja väitteli tohtoriksi 1857.

Edman analysoi nykyaikaisen romaanin asemaa ja tehtäviä Litteraturbladissa 1854 ilmestyneessä kirjoituksessaan *Romanen i våra dagar*. Hänen mukaansa romaani oli uuden teollisen ja demokraattisia pyrkimyksiä korostavan yhteiskunnan omin kirjallisuudenlaji joka vastasi parhaiten lukijoiden odotuksiin.

Edman hukkui tapaturmaisesti 26-vuotiaana syyskuussa 1859 Tukholmassa.

## Teoksia
* *Om det tragiska : estetiska undersökningar*, utgifna af Alfred Edman. A. Cedergren, Stockholm 1859

## Lähteet
* 
*  Luettu 27.1.2010.
* Markku Ihonen : Mitä lajilla tehdään – mitä laji tekee? Julkaistu teoksessa Helmi, simpukka, joki. Kirjallisuushistoria tänään. Toimittajat Markku Ihonen ja Yrjö Varpio. Suomalaisen Kirjallisuuden Seura, Helsinki 1995, s. 64–80.
AMD Bobcat

**AMD Bobcat** on AMD:n vähävirtainen ja edullinen suoritinarkkitehtuuri, joka perustuu AMD 14h -mikroarkkitehtuuriin ja tukee AMD64 -käskykantaa. Bobcat on pelkästään uusi prosessoriydin; AMD Fusion -prosessoreissa samalle sirulle ladotaan 1&ndash;4 bobcat-ydintä Radeon HD 6000 näytönohjainlogiikan kanssa. AMD käyttää prosessoriin integroidusta näytönohjaimesta nimitystä APU (Accelerated Processing Unit). Julkaisu tapahtui vuonna 2011.

Bobcatin seuraaja on Jaguar.

## Markkina-asema ja tavoitteet
Bobcat suunniteltiin kilpailemaan Intel Atom- ja VIA Nano-suorittimien kanssa, ja siihen pohjautuvien piirien virrankulutus on 1-10 watin luokkaa.

AMD:n tavoittena oli, että Bobcat pääsee suorituskyvyssä 90 prosenttiin nykyisten keskitason prosessorien suorituskyvystä alle puolella sirun koolla.

Bobcatin kanssa rinnakkainen, tehokkaampiin pöytäkoneisiin ja palvelimiin tarkoitettu uusi x86-ydin on AMD Bulldozer.

## Tekniset yksityiskohdat
Toisin kuin Intel Atom, Bobcat tukee käskyjen uudelleenjärjestämistä, minkä vuoksi Bobcatin voi olettaa olevan selvästi Atomia nopeampi yhden säikeen suorituskyvyssä.

Yhdellä ytimellä  on kokonaisluvuille kaksi kokonaisluku-ALUa sekä latausyksikkö ja tallennusyksikkö. Liukulukujen lataus- ja tallennusyksikkö on ilmeisesti yhdistetty suoraan 512 Kb L2-välimuistiin, ohittaen L1-datavälimuistin kokonaan. Bobcat tukee MMX, SSE, SSE2, SSE3, SSSE3, SSE4A ja AMD-V käskykannan laajennoksia.

## Lähteet
Punalakkilepinkäinen

**Punalakkilepinkäinen** (*Laniarius ruficeps*) on itäafrikkalainen varpuslintu, joka elää Somaliassa, Etiopiassa ja Kenian rannikkoseudulla. Lajin holotyypin kuvaili George Ernest Shelley Burcosta Somaliasta 1885. Siitä tunnetaan kolme alalajia.

## Lähteet